Русе: Кола изгоря тази нощ на паркинг, тиган с олио стопи дограма | Бряг News - Новинарски сайт
Русе: Кола изгоря тази нощ на паркинг, тиган с олио стопи дограма
30.10.2017 | 12:40 ч.
Лек автомобил „Фолксваген Поло“ е горял тази нощ на паркинг пред блок на ул. "Драган Цанков" в Русе, научи "Брягнюз". Пожарникарите са го гасили между 1,28 и 2,20 часа. Огънят е нанесъл щети по част от двигателния отсек, предния капак, предното стъкло. Причините за пожара се изясняват, коментираха от полицията.
На 28 октомври пък от 19,50 до 20,30 часа екип пожарникари е бил пратен по сигнал за пожар в апартамент в Русе, в бл. “Златица“ на 5 етаж. Оказало се е, че в жилището е забравен тиган с олио върху електрически котлон, олиото е прегряло и се е запалило. Собственикът е успял сам да загаси запалването. Пострадали хора няма. При инцидента са нанесени щети на част от ПВЦ дограма, която е била стопена, опушени са били още стени и таван.
Вчера "са заминали" порените три пластмасови контейнери. В 16,47 часа екип от Първа РСПБЗН–Русе се е отзовал за гасене на запалване в пластмасови контейнери в кв. "Дружба 1" до бл. 1. Унищожени са трите контейнера, намиращи се един до друг.